title: Η Συμμόρφωση των Ασθενών με Σακχαρώδη Διαβήτη Τύπου 2 στη ρύθμιση του Σακχαρώδους Διαβήτη, σε συσχέτιση με την Αυτοεκτίμηση και τα Θετικά Συναισθήματα
title: Compliance of patients with type 2 diabetes in the regulation of Diabetes Mellitus, in relation to self-esteem and positive emotions
titleType: AlternativeTitle
Creators: name: Χριστοφυλλίδου, Καλλιόπη
Publisher: name: Πανεπιστήμιο Δυτικής Αττικής
Year: 2021
Subjects: Σακχαρώδης διαβήτης τύπου 2
Συμπεριφορές αυτοφροντίδας
Φυσική δραστηριότητα
Πρόγραμμα διατροφής
Συμμόρφωση

description: Εισαγωγή: Ο σακχαρώδης διαβήτης (ΣΔ) αποτελεί ένα από τα σημαντικότερα χρόνια νοσήματα και η συμμόρφωση σε πρακτικές αυτό-φροντίδας των ασθενών με Σακχαρώδη Διαβήτη (ΣΔ) είναι σημαντική για την εξέλιξη της νόσου. Ο σκοπός της παρούσας μελέτης είναι να διερευνηθούν οι προσδιοριστές της συμμόρφωσης των ασθενών με ΣΔ. Επιπλέον, σκοπός της παρούσας μελέτης είναι η αξιολόγηση του επιπέδου της συμμόρφωσης των ασθενών με ΣΔΤ2 σε συσχέτιση με την αυτοεκτίμηση και τα θετικά και τα αρνητικά συναισθήματα του ασθενούς. Το δείγμα της μελέτης αποτέλεσαν 110 ασθενείς με Σακχαρώδη Διαβήτη τύπου 2 (ΣΔΤ2) που επισκέφθηκαν το διαβητολογικό ιατρείο ενός γενικού νοσοκομείου στην ευρύτερη περιοχή της Αττικής. Η μέση ηλικία των ασθενών με ΣΔΤ2 ήταν 60,5 έτη. Οι περισσότεροι ασθενείς ήταν άνδρες (50,9%), απόφοιτοι ΤΕΙ/ΑΕΙ (40,9%), υπάλληλοι (40%) και είχαν μηνιαίο εισόδημα 601-1200€ (59,1%). Μεθοδολογία: Πραγματοποιήθηκε μια συγχρονική μελέτη με δείγμα ευκολίας, το οποίο λήφθηκε από ένα γενικό νοσοκομείο της ευρύτερης περιοχής της Αττικής. Η συλλογή των δεδομένων πραγματοποιήθηκε από το Φεβρουάριο του 2021 έως και τον Απρίλιο του 2021. Για τη μέτρηση της συμμόρφωσης στις πρακτικές αυτό-διαχείρισης του διαβήτη χρησιμοποιήθηκε το ερωτηματολόγιο “Diabetes Self-Care Activities Questionnaire”, το οποίο αποτελείται από 25 ερωτήσεις. Για την εκτίμηση της αυτοεκτίμησης των ασθενών με ΣΔΤ2, χρησιμοποιήθηκε το ερωτηματολόγιο Rosenberg Self- Esteem Scale, το οποίο αποτελείται από 10 ερωτήσεις. Η εκτίμηση των θετικών και των αρνητικών συναισθημάτων των ασθενών με ΣΔΤ2 έγινε με τη χρήση της κλίμακας Positiveand Negative Affect Schedule (PANAS-SF), το οποίο αποτελείται από 20 ερωτήσεις. Αποτελέσματα: Ο έλεγχος της γλυκαιμίας και η συμμόρφωση στη φαρμακευτική αγωγή ήταν σε καλό και σε πολύ καλό επίπεδο αντίστοιχα. Η διατροφή ήταν σε μέτριο επίπεδο, η φυσική δραστηριότητα ήταν σε χαμηλό επίπεδο, ενώ η φροντίδα των ποδιών ήταν και αυτή σε μέτριο επίπεδο. Η μεγαλύτερη αυτοεκτίμηση σχετίζονταν με καλύτερη φροντίδα ποδιών, με καλύτερο έλεγχο γλυκαιμίας και με μεγαλύτερη 10 συμμόρφωση στη φαρμακευτική αγωγή. Τα θετικά συναισθήματα σχετίζονταν με τη φυσική δραστηριότητα και με τη φροντίδα των ποδιών. Τέλος, η εκπαίδευση σε πρακτικές αυτό-φροντίδας σχετίζονταν με καλύτερο επίπεδο διατροφής και φροντίδας ποδιών. Συμπεράσματα: Η παρούσα μελέτη ανέδειξε τη σχέση που υπάρχει μεταξύ των συναισθημάτων που βιώνει ο ασθενής με ΣΔΤ2 και της συμμόρφωσης στις πρακτικές διαχείρισης του διαβήτη. Επιπλέον, κατέληξε στο συμπέρασμα ότι η αυτοεκτίμηση του ασθενούς σχετίζεται με τις πρακτικές αυτό-ελέγχου του ΣΔΤ2, ενώ σημαντικό ρόλο σε αυτό παίζει και η εκπαίδευση των ασθενών σε θέματα και σε πρακτικές αυτόφροντίδας. Ένας σημαντικός παράγοντας στη ζωή των ασθενών με ΣΔΤ2 και στο βαθμό που αυτοί συμμορφώνονται είναι και η στήριξη που έχουν από το οικογενειακό περιβάλλον. Είναι σημαντικό για τα άτομα με ΣΔ να ζούνε σε ένα περιβάλλον που τα στηρίζει και τα κατανοεί. Η διατήρηση του ΔΜΣ σε φυσιολογικά επίπεδα επίσης απαραίτητη, καθώς αυξάνει το βαθμό συμμόρφωσης των ασθενών με ΣΔΤ2 στις πρακτικές διαχείρισης του ΣΔ. Είναι σημαντικό για τους ασθενείς με ΣΔΤ2 να απολαμβάνουν θετικά συναισθήματα και να έχουν αυτοεκτίμηση, καθώς οι δύο αυτές συνιστώσες επηρεάζουν το βαθμό συμμόρφωσης και όσο μεγαλύτερος είναι ο βαθμός συμμόρφωσης, τόσο περισσότερα είναι και τα οφέλη στην καθημερινή ζωή του ασθενούς.